CELEX: 62012CN0233
Language: el
Date: 2012-05-14 00:00:00
Title: Υπόθεση C-233/12: Αίτηση για την έκδοση προδικαστικής αποφάσεως, την οποία υπέβαλε το Tribunale di La Spezia (Ιταλία) στις 14 Μαΐου 2012 — Simone Gardella κατά Istituto nazionale della previdenza sociale (INPS)

21.7.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 217/11
            
         Αίτηση για την έκδοση προδικαστικής αποφάσεως, την οποία υπέβαλε το Tribunale di La Spezia (Ιταλία) στις 14 Μαΐου 2012 — Simone Gardella κατά Istituto nazionale della previdenza sociale (INPS)
   (Υπόθεση C-233/12)
   2012/C 217/22
   Γλώσσα διαδικασίας: η ιταλική
   
      Αιτούν δικαστήριο
   
   Tribunale di La Spezia
   
      Διάδικοι στην υπόθεση της κύριας δίκης
   
   
      Προσφεύγων: Simone Gardella
   
      Καθού: Istituto nazionale della previdenza sociale (INPS)
   
      Προδικαστικά ερωτήματα
   
   
               1)
            
            
               Έχουν τα άρθρα 20, 45, 48 και 145 έως 147 της Συνθήκης για τη λειτουργία της Ευρωπαϊκής Ένωσης (ΣΛΕΕ) και το άρθρο 15 του Χάρτη των Θεμελιωδών Δικαιωμάτων της Ευρωπαϊκής Ένωσης υπό την έννοια ότι αντιτίθενται σε εθνική ρύθμιση ή εθνική διοικητική πρακτική που δεν επιτρέπουν σε εργαζόμενο κράτους μέλους να μεταφέρει στο συνταξιοδοτικό σύστημα διεθνούς οργανισμού που εδρεύει στο έδαφος άλλου κράτους της Ευρωπαϊκής Ένωσης, στον οποίο εργάζεται και είναι ασφαλισμένος, τις συνταξιοδοτικές εισφορές που έχει καταβάλει στο σύστημα κοινωνικών ασφαλίσεων του κράτους του, στο οποίο ήταν ασφαλισμένος προηγουμένως;
            
         
               2)
            
            
               Πρέπει, λαμβανομένων υπόψη των ανωτέρω, να αναγνωρίζεται δικαίωμα μεταφοράς των εισφορών έστω και αν δεν υφίσταται ειδική συμφωνία μεταξύ του κράτους μέλους από το οποίο προέρχεται ο εργαζόμενος ή στο οποίο εδρεύει το ίδρυμα συνταξιοδοτήσεώς του, αφενός, και τους διεθνούς οργανισμού, αφετέρου;